ผมมีความเสี่ยงคือ ไปมีอะไรกับผู้หญิงที่พึ่งรู้จัก. โดยที่เขาบอกผมว่า ไม่สวมถุงยางได้ไหม. แต่ผมปฎิเสธไปว่าป้องกันดีกว่า. รอบแรก ป้องกันสวมถุงยาง.ต่างคนต่างเสร็จไปแล้ว แต่เขาต้องการรอบสอง ติดต่อกัน. โดยที่เขาออรัลให้ผมก่อน แล้วจู่ๆ เขาก็ขึ้นแล้วจับอวัยวะเพศผม สวมใส่อวัยวะเพศของเขา. โดยที่ยังไม่ได้สวมถุงยาง เข้าไปครั้งเดียว แล้วผมก็ดันออก แล้วบอกว่าสวมถุงยางดีกว่า หลังจากนั้นก็สวมใส่ถุงตลอด แล้วไม่มีการเสี่ยงเพิ่มอีก หลังจากภาวะเสี่ยง. -ผมตรวจรอบแรกหลังเสี่ยงที่ 27 วัน. เป็นแล็ปแถวบ้าน ตรวจ anti body (Eclia) ใช้น้ำยา gen 4 ผลเลือดปกติ. None-reactive -ผมตรวจรอบที่สอง หลังเสี่ยง 44 วัน ที่แล็ปเดิม. ตรวจ anti body (Eclia) ใช้น้ำยา gen 4 ผลเลือดปกติ. None-reactive -ผมตรวจรอบที่สาม. หลังเสี่ยง 46 วัน ที่ใหม่ ที่คลีนิคตรวจเลือดตรวจสุขภาพทั่วไป. แต่ผมตรวจ ทั้ง hiv และ ซิฟิลิสด้วย. ผลเลือดปกติ ทั้งสอง เป็น negative. คำถามคือ ผมปิดเคสได้หรือยังครับ สำหรับ hiv. ผมโทรปรึกษา 1663 เขาบอกมาว่าตรวจด้วยน้ำยา gen 4 หลังเสี่ยง 1 เดือน ปิดเคสได้เเล้ว. แต่ตอนนี้ ผมมีตุ่มแดงๆ เล็กๆขึ้น แขน และร่างกาย รู้สึก ปวดต่อมน้ำเหลืองที่ขาหนีบ ข้างซ้ายนิดๆ เริ่มมีอาการเจ็บคอ ปวดหัว. ลิ้นเป็นฝ้าขาวปลายอวัยวะเพศ มีตุ่มน้ำใสเล็กๆ จำนวนมากครับ.ตอนนี้ผมเครียดมาก ผมกลัว ทั้ง hiv. และซิฟิลิส ครับ.
สวัสดีค่ะ จากที่เล่ามา ได้ตรวจหาเชื้อเอชไอวีหลายครั้ง และครั้งสุดท้ายเมื่อ 46วันหลังจากเสี่ยงด้วยชุดทดสอบรุ่นใหม่ ซึ่งสามารถทดสอบหาเชื้อได้ในช่วงเวลา 1เดือนหลังการเสี่ยง จึงถือว่าไม่ได้ติดเชื้อนะคะอาการตุ่มแดงๆที่แขนขา มีต่อมน้ำเหลืองที่โต มีอาการเจ็บคอ ปวดศีรษะ น่าจะมีสสาเหตุของการติดเชื้อไวรัสชนิดอื่นๆ ได้ค่ะอาการลิ้นเป็นฝ้าขาว สามารถเกิดได้จากหลายสาเหตุ เช่น การทำความสะอาดในช่องปากไม่เพียงพอ, การขาดน้ำ, การสูบบุหรี่, การดื่มแอลกอฮอล์ปริมาณมาก, คราบจากการรับประทานอาหารเหลวๆหรือนม, การมีไข้ไม่สบาย, การติดเชื้อราหรือยีสต์ เป็นต้น ซึ่งเบื้องต้น แนะนำให้ดื่มน้ำเปล่าเพิ่มขึ้น รวมถึงดูแลความสะอาดในช่องปากให้มากขึ้นก่อนนะคะส่วนตุ่มน้ำในที่อวัยวะเพศชาย หากมีอาการแสบร้อนร่วมด้วย อาจเป็นการติดเชื้อเริมค่ะ แต่หากไม่มีอาการแสบร้อน จะยังระบุสาเหตุไม่ได้นะคะแนะนำ ไปพบแพทย์เพื่อตรวจดูอาการที่เป็นอยู่เพื่อรับการรักษาอย่างเหมาะสมนะคะ